Številka: 27/132-2015

 Ljubljana, 11. 9. 2015

**VABILO**

**VABIM TE, DA PRIDEŠ V ČETRTEK, 24. 9., OB 15. URI NA ZAVOD, SAJ BOMO SKUPAJ RAZISKOVALI O DALJNI KITAJSKI! ZRAVEN LAHKO POVABIŠ SVOJE STARŠE, BRATCE IN SESTRICE. DELAVNICA BO POTEKALA TUDI V PETEK, DO 14.30 URE.**

**KAJ VSE SE BO DOGAJALO NA DELAVNICI?**

* **SEZNANIL SE BOŠ S KITAJSKO KULTURO, KI JE NEKOLIKO DRUGAČNA OD NAŠE.**
* **PRELEVIL SE BOŠ V KITAJSKEGA KUHARJA IN PRIPRAVIL TER POSKUSIL ODLIČNO VEČERJO PO NJIHOVEM OKUSU.**
* **UDELEŽIL SE BOŠ GLASBENE DELAVNICE IN SPOZNAL PENTATONIKO.**
* **NAČRTUJEMO OBISK KITAJSKE AMBASADE, KJER BOŠ LAHKO SPOZNAL PRAVE KITAJCE.**
* **IGRAL BOŠ KITAJSKE IGRE ZA OTROKE.**

**SE SLIŠI ZANIMIVO? PRIDRUŽI SE NAM IN SKUPAJ SE BOMO IMELI PRAV FINO! ZAGOTOVO BOŠ SREČAL ALI SPOZNAL KAKŠNE PRIJATELJE.**

**Koordinatorica: Ravnateljica:**

**Ana Mohorko Katjuša Koprivnikar**

**Delavnica za prvo triado: Spoznajmo Kitajsko**

**Koordinatorica: Ana Mohorko**

**Datum izpeljave: 24. in 25. 9. 2015**

 Trajanje: 17,5 ur

 **Za koga?** Za otroke prve triade, njihove starše ter brate in sestre.

 **Kako?** Z različnimi dejavnostmi bomo izvajali del POST (Podpornih strategij).

Preko aktivnosti se bomo družili in zabavali, pisno in ustno komunicirali, se urili v samostojnosti pri določenih opravilih. Naučili se bomo nekaj zanimivih dejstev o Kitajski in kitajski kulturi. Raziskovali ter zapisovali bomo tudi pismenke in kitajsko brajico. Staršem bo namenjeno predavanje o specifičnih učnih težavah.

Za večerjo bomo samostojno pripravili posebno kitajsko jed in tako urili vsakodnevne veščine ter spoznali nove okuse. Za starše in sorojence bo za večerjo posebej poskrbljeno z zavodske strani. Po večerji bomo pred spanjem prisluhnili zgodbicam za lahko noč. V petek po eno urni glasbeni delavnici načrtujemo obisk kitajske ambasade. Po vrnitvi v Zavod sledi kosilo in za konec še sodelovanje pri kitajskih igrah za otroke. V tem času bo za starše potekalo predavanje o pomenu branja in o ilustracijah. Sorojenci se bodo v času delavnice lahko pridružili posameznim aktivnostim, če bodo le-te primerne njihovi starosti. V nasprotnem primeru bo za njih zagotovljeno varstvo.

**Opomba**: Dogovarjanja za obisk kitajske ambasade so še v teku. V primeru spremembe zastavljenih načrtov bomo čas porabili za ročno izdelovanje izdelkov, učenja pletenja kit, igranja iger vlog, itd.

Za otroke so obroki brezplačni, starši pa bodo poravnali denar za obroke preko položnice.

Prenočišča so na voljo na Zavodu do zapolnitve kapacitet, pri tem bomo upoštevali vrstni red prijav (prenočišče brezplačno).

Kdaj in kje? Dobimo se v četrtek, 24. 9. 2015, ob 15. uri v dvorani.

Nasvet: **S seboj prinesite plastenko z vodo.**

Izvajalci: Janja Hrastovšek, Nina Schmidt, Tina Kastelic, Damijana Dušak, Jera Svetek, Tanja Tajnikar, Damjana Oblak, Veronika Wiegele, Neva Laščak, Grega Hribar in drugi.

Koordinatorica: Ravnateljica:

Ana Mohorko Katjuša Koprivnikar